
 PERSONATJES  .  ACTORS 

TEODOR,  edat  25  anys.  Pintor  ciutadà  y  ara 

hoste  de  /.  Vilar gonter. 

FRANCESCH  HONECK.  Edat  60  anys.  Veli 

guardabosch;  avi  de   M.  Santonja. 

LLUÍS.  Edat  i3  anys   Noy  J.  Farrés. 

GASPAR.  Edat  20  anys.  Mosso  antich  de  la 

casa   LI.  Salabert. 

COMTE  W1TTIKAB  (de  la  família  dels  Bur- 
kar).  Edat  5o  anys.  Senyor  noble.  .  .  . 
Amo  d'una  part  de  la  confederació  de  l'Al- 
sacia.  Home  absolut  y  ferreny   F.  Pujol. 

SAFERÍ  HONECK.  Edat  35  anys.  Monter 
major  de  la  casa  del  comte.  Esclau  per  el 
mateix   /.  Quer. 

REBOCK.  Edat  3o  anys.  Ajudant  del  Monter 

major   /.  Vila. 

JACOB.  Edat  40  anys.  Capità  de  tropes.  Tipo 

vanitós   S.  Marti. 

KRAFT.  Edat  2  5  anys.  Tinent  de  tropes    .    .      /.  Munoz. 

GOETZ.  Edat  70  anys.  Antich  cassador.  Ara 
servent  del  Comte.  Es  coix  y  carregat  d'es- 
patlles. Vesteix  túnica   A.  Picart. 

JOAN  DELS  VOSGOS.  Tinent  de  tropes.    .     T.  Solà. 

ROTERICK.  Edat  60  anys.  Noble.  Futur  so- 
gre del  Comte   M.  Murla. 

HARTMANN.  Noble   N.N. 

LUTZELTE1N.  Nebot  del  Comte.  Tipo  ele- 
gant   C.  Quer. 

MISSATGER   J.  Plans. 

PRESONER   /.  Solà. 

GUARDA   Salabert. 

Nobles,  cassadors,  servents,  soldats,  gent  del  poble, 
presoners,  etz. 

Direcció  artística:  En  Ramón  Espadaler. 

L'acció  en  tots  tres  actes  se  suposa  en  terres  de  l' Alsacià.  Primer 
acte:  època  present.  Segon  y  tercer  acte:  segle  xiv.  El  vestuar, 
d'época  deu  ajustarse  en  gran  mira  segons  llur  figura,  husatge  y 
temps  d'acció.  Les  armes  d'hús  son:  l'espasa  demà,  de  cintura,  pun- 
yal llarch,  atxa  y  ballesta. 

DRETA  Y  ESQUERRA  LES  DEL  ACTOR 


BJRBÜS  PMRMÜÜBS  (*} 


No  puch  de  menys.  Dech  fer  confessió  a  mos  lectors  y 
amichs  que  m'han  animat  a  totes  hores  per  seguir  el  camí  co- 
mensat. 

Era  un  jorn  plujós,  en  que  llevat  a  la  vida  activa,  sentí  un 
dolor  en  mon  cós  com  si  fos  estat  llatzerat  en  ma  terrible  nit 
passada,  envolcallada  de  somnis,  d'idees  rarament  extraordi- 
nàries en  ma  pobre  intel-ligencia  jove  encara  y  per  lo  tant  sense 
experiència  en  el  penós  calvari  de  nostra  vida. 

Aixís  que  una  vegada  sortit  de  ma  casa,  y  trovantme  a  les 
vies  llefiscoses  per  les  aygües  corrents,  sense  itinerari,  tot  mon 
cós  s'extremí  demanant  un  alberch  ahont  no  sigués  sota  aquell 
cel  d'angoixes,  aplomat  y  grisench  per  les  nuvolades  qu'ame- 
nassaven  un  seguit  de  pluges,  tormentoses  per  nosaltres 
pecadors. 

En  un  dia  com  aquest  en  que  l'home  indecís  es  trova  recu- 
llit,  res  mes  apropiat  que  un  llibre  desplegat  demunt  pupitre 
per  treuren  d'ell  quelcom  profitós  per  l'existencia.  Ferne  estu- 
dis, saborejar  les  lletres  atapaides  y  arrenglarades,  cercar 
teories,  armonisar  pensaments,  magatzemar  idees,  idealisar 
per  sortir  del  món  de  misèries,  y  viure  en  els  ayres  dels  vius 
oratges  que  reconforten  l'ànima,  banyada  com  d'un  perfum  de 
roses  delicioses.  Aquest  fou  mon  pensament  rapit,  y  aixís 
ingènuament  vareig  obrar. 

Una  vegada  entre  multituts  de  llibres  posats  en  complert 
ordre  ornant  la  extensa  biblioteca,  sentí  una  dolcesa  en  mon 
esperit,  una  emancipació  en  mos  nervis  altre  hora  en  funció 
d'ecsés,  trovantme  plenament  satisfet  amb  tot  plaher  de  ma 
sortida  matinal  en  aquell  jorn  plujós  de  tardor. 

Quin  volum  podia  demanar  que  lligués  amb  mon  estat? 
D'aquells  que  coneixia  y  que  recordés,  cap  altre  més  volgut 
que'm  fes  sentir  verament  com  un  Erckman-Chatrian,  autors 
desconeguts  per  molts  de  Catalunya  y  de  forsa  vàlua  per  mi 
que  tant  en  be  puch  parlar  per  ses  belleses  que'ls  en  dech 
coneixensa  en  mes  hores  plenes  d'emoció  que  no  puch  allunyar 
encar  que  vulga. 

Y,  lo  que  son  les  coses,  descloure'l  conte  curollat  de  dibui- 
xos, trovarme  infant,  y  sentir  un  plor  en  mos  dintres,  sigué  tot 


(*)  Aquest  parlament  pot  llegirse  al  públich  avants  de  la 
representació  de  l'obra. 

hú.  Sentia  sentiment.  L'obra  "dels  alsacians  que  desplegava 
entre  silenci  presentant  sos  fulls  tarats  per  taques  groguen- 
ques, feya  potser  nou  o  deu  anys  que  no  era  estat  obert. 
Aquesta  observació  que  tot  mortal  que  tinga  ulls  pogués  fer, 
hem  mostrà  altre  volta  el  poch  y  ben  poch  que  s'aymen  les  jo- 
yes  literàries  que  parlen  de  Natura  y  per  lo  tant  de  sa  belle- 
sa inestroncable. 

Després  de  cloure'l  llibre  y  après  d'haver  hagut  el  plaher  de 
fer  estudi  d'aquest,  hem  vingué  necessitat  de  compartir  el  pa 
tant  sabrós  entre  mos  amichs  benvolguts  que'n  aquelles  hores 
més  que  may  recordí  no  fruhien  dels  ideals  de  benestar,  per 
peresa  de  cercar  en  els  arxius,  plechs  rebregats  que  sempre 
sien  benehits. 

Tant  sencillament,  aixís  m'entrà  el  voler  de  donar  a  conei- 
xer  encare  que  sia  poca  cosa  y  amb  poquets  quadros  escénichs, 
alló  qu'havía  viscut  amb  els  creadors  de  l'argument  qu'avuy 
dono,  encare  que  bon  xich  apartat  en  certs  paisatges  per  neces- 
sitats d'escena.  Per  portarho  en  aquesta,  he  tingut  d'apartarme 
bon  xich  del  conte  o  llegenda  y  amb  tot  no  he  pogut  menys 
que  donar  algunes  paraules  traduhides  literalment  que  per  sa 
forsa  y  riquesa  de  concepte  he  cregut  no  poden  ésser  molesto- 
ses  per  l'art  de  Talia,  car  si  be  m'he  apartat  de  l'inspiració  en 
certs  moments  per  donar  pas  a  ma  imaginació,  content  seria 
haverme  fós  un  xich  amb  l'ànima  dels  autors  que  recordo  de 
ma  infantesa  y  que  sempre  he  benvolgut. 

Erckman-Chatrian  foren  dos  escriptors  católichs  que's  fon- 
gueren  en  una  sola  personalitat,  havent  sigut  aquesta  tant 
fonda,  qu'havíen  estat  confosos  les  mes  de  les  vegades.  Amb  tot 
no's  deixa  de  conèixer  en  algunes  obres  les  dues  firmes. 

La  nostra,  o  mellor  dit  la  que  jo  he  escullit  per  mon  trevall, 
es  potser  la  que's  nota  més  de  totes  les  seues,  la  partició.  Exem- 
ple n'es  el  primer  acte  amb  el  contrast  del  segón  y  tercer  que's 
deixen  veure  pel  bon  crítich  d'una  gran  diferencia  sempre 
ajustada  amb  la  naturalitat  poetisada  del  comensament.  L'un 
donchs  es  presenta  naturalista  d'una  observació  experta,  l'altre 
d'una  fantasia  a  voltes  simbòlica  altament  emocionant  en  tots 
conceptes. 

En  aquesta  qu'avuy  presento  y  quina  he  titulat  WITTIKAB 
podém  veurer  aquests  conceptes  de  quins  parlo.  La  tragèdia 
dels  últims  quadros  es  desenrotlla  amb  una  moralitat  fonda- 
ment humana  per  part  dels  citats,  fent  pensar  y  a  voltes  filoso- 
far respecte  la  vida,  emperò  no  per  ma  part  que  por  en  tinch 
de  no  haver  arrivat  a  mon  propòsit,  y  que  per  aquest  motiu 
prego  als  que  m'escoltin  en  escena  o'm  llegegin  el  llibre,  per- 
donin mes  faltes  que  pugui  haver  mon  petit,  peró  llarch  tre- 
vall, que  dono  a  llum  per  nostre  sempre  estimat  teatre. 


ACTE  PÇl^EH 


LA  CASA  DEL  BOSCH 

Sala  de  planta  alta  d'especte  amigat.  Esquerra  segon  terme, 
arcoba  tapada  per  cortines  blanques.  A  la  dreta  segón  terme, 
porta;  a  primer  caleixera  ahont  s'hi  venera  una  imatge  amb 
llàntia  cremant:  al  demunt  d'aquesta  un  quadro  amb  el 
retrat  pintat  de  Francesch  Honeck  y  el  seu  nét  Lluis.  Al 
fons  a  part  dreta,  finestra  ample  de  vidres  de  colors;  a  la 
banda  esquerra  porta  gran  d'arch,  ab  vidriera  igual  a  la  de  la 
finestra,  que  dona  a  la  galeria  desde  quina  es  baixa  al  jardí 
y  porta  d'entrada  de  la  casa.  Taula  gran  aprop  de  la  fines- 
tra, demunt  d'ella  hi  ha  una  llumanera  apagada,  igual  que 
a  la  caleixera.  Tamborets,  un  bartch  llarch,  etz.,  etz.  Al  ai- 
xecarse  el  teló  l'escena  es  troba  sola.  A  poch  donen  set  ho- 
res al  rellotge  de, la  casa.  La  tarda  cau  lentament,  mentre'ls 
aucells  piulen. 

ESCENA  PRIMERA 

TEODOR,  qu'entra  per  la  galeria,  cantant  baixet,  amb  una  tela 
y  caballet  plegat  sota  aizxella,  que  deixarà  demunt  la  taula. 
Llarch  silenci.  Contempla  el  quadro  de  Honeck  y  son  nét. 
Després  s'apropa  a  la  finestra. 

Tant  mateix  comensa  a  sentirse'l  fret. 
Prompte  caurà  la  tardor,  tindrém  demunt 
l'hivern  y  aquests  llochs  tant  bonichs  ara, 
ja  no  farà  bó  Pestarhi.  jQu'es  curt  el  bon 
temps!...  (Pausa.)  Amb  tot  y  el  plovis- 
quetg  d'aqueixa  tarda,  he  treballat  ab  dalit 
y  sens  descans.  Tot  s'hem  presentava  gran 
y  hermós,  com  si  fos  a  la  primavera.  L'om- 

bra  d'un  abet  donava  un  color  nou  a  pintar; 
un  estany  d'aygua  dolsa,  l'encís  d'un  blau 
puríssim  com  el  mateix  cel;  l'herva  sembla- 
va que  a  mon  pas  s'estengués  per  ferme  de 
jas,  y  com  si  tot  lo  de  Natura  s'hagués  ajun- 
tat per  mi,  pareixia  que  les  montanyes  hem 
cridessin  jVinal  jGuardém  tresors  per  tu!  Y, 
en  comptes  d'acostarmhi  m'allunyava  per 
pendre  mellor  la  vista.  Que  grans  les  veya!... 
(Pausa.)  Veritat  que  hi  han  poques  terres  be- 
lles com  aquestes.  Estich  segur,  que  si  molts 
dels  que  viuhen  allà  baix  a  ciutat  poguessin 
fruhir  d'un  tros  tant  sols  d'aqueixos  mar- 
ges, no  desitjarien  altre  cosa  a  la  vida  pera 
viurer  felissos.  Aquí  es  reposa,  s'hi  viu, 
Més  tart  o  d'hora  tot  te  fí  a  n'aquest  món. 
(Pensant.)  Sembla  que  siga  ahir  que  vaig 
arribar  a  n'aquesta  casa,  y  amb  tot  y  aixó 
han  passat  molts  dies,..  Vint...  quaranta... 
Que  se  jo.  (Encén  la  llumanera.)  Més,  que 
hi  farém.  La  tia  Caterina  deu  esperarme.  A 
n'aquesta  bona  gent,  comprench  que  no'ls 
serveixo  més  que  de  destorb,  y  crech  que  lo 
més  llógich  es,  que  demà  mateix  emprengui 
camí  per  Dusseldorf.  (Arregla  els  dibuixos 
que  te  escampats  per  sobre  la  taula  y  els 
posa  a  la  carpeta.)  Quants  de  recorts  en 
guardaré  d'aquesta  estada!...  Quantes  obres 
he  fet  sense  pensarho...  Y  totes  grans!... 

ESCENA  II 

TEODOR  y  LLUÍS  qu'entra  per  la  porta  de  la  galeria  corrent 

Lluís.    (DesdeH  fons.)  Senyoret  Teodor!  Senyoret 
Teodor!...  (Surt  en  escena.)  Qu'es  veritat  lo 

que  m'ha  dit  l'avi?  Qu'es  veritat  que  preneu 
camí  demà'i  matí  pera  deixarnos  potser  per 
sempre?  Eh  que  no.  Diguéu?  Eh  que  no  es 
veritat?  Clar  m'enganya  l'avi. 

Teodor.  No,  no  t'enganya  Lluis.  Demà  si  Déu  vol 
m'en  vaig,  y  dius  bé,  potser  per  sempre. 

Lluís.  (Amb  sentiment.)  Y  perquè?  que  no  vos  plau 
estar  ab  nosaltres? 

Teodor.  Si,  prou  m'agrada.  M'hi  estaria  molt  de 
temps.  Ja  ho  crech,  l'hivern  y  tot  hi  passa- 
ria. Més,  no  comprens  que  ja  no  tinch  res 
que  fer  aquí...  [Senyalant  el  quadro  pintat 
d'Honeck  y  Lluis.)  Veus,  ja  he  acabat  el 
retrat  de  ton  avi  y  teu,  quasi  tots  els  recons 
d'aqueix  paradís  tinch  dibuixats.  Qué  vols 
que  fassa  més  aquí? 

Lluís.  (Seriós.)  Be,  ho  veig,  empro  hem  sab  greu 
que'ens  deixeu...  Escolteu  ara  que  no  hi  es 
l'avi.  (Amb  misteri.)  Qué'n  podria  apendrer 
jo  de  dibuixar? 

Teodor.  Prou,  si  hi  tinguessis  afició. 

Lluís.  Oh,  aixó  array!  D'ensà  que  vos  he  acom- 
panyat per  aquests  llochs  que  tant  agradables 
us  son,  y  estimeu,  que...  quant  hem  trovo 
sol,  tinch  ganes  de  fer  com  vos;  pintar  una 
casota,  una  sortida  de  sol,  una  montanya, 
ausellets,  un  roure.  Pero  no  se  com  ferho. 
No'm  surt  res  be.  Encare  que  vulgui  provar 
de  guixar  el  paper  amb  el  llapis  qu'hem  và- 
reu donar  m'equivoco,  y  vaja  (Amb  gràcia.) 
queno  se  com  comensar...  Oh,  ya  mi  m'agra- 
da molt  el  bosch!  Molt  Senyoret  Teodor! 

Teodor.  No  es  pas  per  tu  encare  aixó,  minyó.  Tens  de 
venir  primer  a  ciutat.  Deus  apendrer,  com 
si  diguéssim,  les  primeres  lletres.  Després, 
ets  tu  qui  t'has  de  fer  artista,  que  d'aixó 

ningú  te  n'ensenyarà,  y  un  cop  après,  es 
quant  podràs  fer  el  que  tu  dius,  pintar  una 
casa,  una  sortida  de  sol,  una  montanya, 
roures  com  tu  vols,...  y  quant  hages  pintat 
un  d'aqueixos  tant  sapats  com  els  que  hi  ha 
aquí,  podràs  dir  comparant  al  poeta  Erck- 
mann-Chatrian.  Qu' en  penseu  mestre  roure 
de  Vàníma  universal? 
Lluís.    Y  a  ciutat? 

Teodor.  Si,  allà  baix  se  n'aprén.  Hi  ha  escola.  Si  vols 
diré  al  teu  avi  qu'et  deixi  venir.  Veuràs  que 
si  està  be  ai  costat  de  ma  tia  Gatarina. 

Lluís.  No.  No  li  digueu.  M'estima  tant  que  si'l 
deixés,  es  moriria.  Pobre  avi  no  te  ningú 
més  al  món.  Calleu  eh...  es  tant  bó  Per 
més  que  a  voltes  també'm  fa  enfadar!... 

ESCENA  III 

Dits,  més  FRANCESGH  HONECK,  qu'entra  per  la  galeria 
amb  l'escopeta  penjada  al  coll. 

Honeck.  Santa  nit. 
Teodor.  Déu  ens  là  dó. 

Honeck.  (A  Lluis  amb  tó  de  respecte.)  Que  fas  aquí 
marrech?  Eh,  contesta.  Perquè  no  ets  à 
dormir  encare? 

Teodor.  No'l  renyeu.  Hem  feya  companyia,,  y  com 
a  última  nit... 

Honeck.  Es  que  no  ho  vull  qu'entri  ahont  no'l  de- 
manen. Ves  a  ajudar  a  n'en  Gaspar. 

Lluís.  Ja  les  tancarà  ell  les  cabres.  Sempre  voleu 
que  ho  fassi  jo.  Com  si  no  treballés  prou 
encare... 

Honeck.  Que'm  vols  renyar  a  mi! 

Teodor.  Vaja,  deixeulo. 

Honeck.  (Que  penja  l'escopeta  prop  l'arcoba.)  De 
petits  es  quant  deuen  inclinarse  al  treball. 
Be  estaríem!...  Y  es  dir  que'ns  deixeu  tant 
mateix? 

Tkodor.  Si,  amb  tot  el  sentiment  del  cor  que  vos  dei- 
xo. Com  vos  compendreu  no  puch  estar  més 
aquí.  (Lluís  s'assenta  al  costat  de  la  taula 
y  a  poch  s'adorm  recolsat  a  n'ella). 

Honeck.  Y  aixó? 

Teodor.  Reconech  vostre  sincer  afecte,  es  d'estimar... 

Vos  dech  molt  Honeck... 
Honeck.  No,  no  hi  fet  res  per  vos. 
Teodor.  Massa. 

Honeck.  Si  no  he  fet  més,  es  perquè  no  ha  estat  a  la 

meva  ma.  Soch  tant  pobre! 
Teodor.  Vos  crech... 

Honeck.  Y  ara  una  cosa  vos  vull  demanar. 
Teodor.  Digueu. 

Honeck.  Fora  que  sereu  d'aquí,  ben  segur  que  no 
vos  recordareu  més  d'aquesta  casa,  d'aquest 
recó  de  món.  L'allunyareu  de  vostre  pensa- 
ment potser  per  sempre. 

Teodor.  No  ho  creyeu. 

Honeck.  Demano  petita  cosa.  Que  a  vostre  pensament 
retingueu  aqueixa  llar,  aqueixos  boscos 
que'ns  enrotllen,  aqueixes  terres  que  m'apar 
hagin  despertat  amb  vos  gran  interès...  Re- 
cordeu sols  per  un  moment.  Ymagineu  els 
jorns  tristos  que  aquí  passarem  contant 
rondalles,  desgranant  oracions,  aprop  del 
foch,  pera  els  nostres  avant-pa&sats...  Pen- 
seuhi  alguna  volta  Sr.  Teodor  amb  els  jorns 
alegres  que  aquí  heu  trobat,  y  lo  qu'es 
aquest  cor  de  montanya  al  hivern,  embol- 
callat de  neu,  y  sens  alé  de  vida,  sols  la 
blancor...  Y,  quant  vingui  la  primavera 

enjoyada  de  flors  de  colors,  amb  aquells 
jorns  tant  plens  de  vida  y  de  rialles,  que  açí 
es  presenten,  recordeuvos  també  de  que  us 
esperen  uns  brassos  oberts  d'amich  per  lli- 
garvos,  fort,  ben  fort. 

Teodor.  (Amb  sentiment  Vabrassa.)  Mercès  Honeck. 
vostres  paraules  son  d'agrahir.  Podeu 
comptar  amb  mi.  Ahont  he  trobat  afecte 
com  el  vostre,  tant  franch  y  modest,  sempre 
ho  he  tingut  present.  Son  bons  mos  sen- 
timents no'n  dubteu.  (Pausa.) 

Honeck.  Per  aquest  motiu  voldria  que  guardéssiu 
bon  recort  y  estessiu  satisfet  de  mon  pobre 
hostatge,  que  vos  he  ofert.  (Cambiant  de  tó 
y  amb  resolució.)  Mes  amb  tot  vos  veig  trist 
Teodor...  Dispenseu  vos  tracti  sens  mira- 
ments y... 

Teodor.  Seguiu. 

Honeck.  {Confós.)  Deya...  (Es  passa  la  ma  pels  ca- 
bells tot  neguitós.)  ...que  vos  veig  trist,  y  a 
fé  que  m'apena  aqueix  dolor...  Tal  volta  es 
que  dubteu  de  mes  paraules?  [Amb  resolu- 
ció.) Digueu,  quina  es  vostra  tristor? 

Teodor.  No,  no  hi  es  Francesch  a  la  meva  ànima 
aqueixa  tristor  que  vos  voleu  soposar.  Quin 
motiu  hi  hauria.  (Pausa.)  Quant  malalt  y  per 
referme  vaig  venir  a  vostra  casa,  m'oferireu 
tot  quant  tenieu  amb  un  interès  que  agraeixo 
amb  tota  la  ànima;  un  príncep  dubto  trobi 
mellor  hostatge,  ni  crech  estès  rodejat  amb 
mes  comoditats.  Res  m'ha  faltat. 

Honeck.  Jo  crech  que,.. 

Teodor.  Amb  l'afany  de  conèixer  he  corregut  vostres 
boscos,  serres,  valls  y  cimals,  trovant  per 
tot,  la  plenitut,  la  magestat  de  la  Natura. 
Tot  gran,  massa  gran  per  els  homes...  Mes, 

dich  mal;  m'ha  mancat  quelcom;  he  anyorat 
ahont  vos  sempre  heu  negat  ensenyarme. 
(Senyalant  per  la  finestra.)  Aquell  punt  que 
s'ovira  enllà,  al  lluny.  Ja  sabéu  ahont  vull 
dir...  A  les  runes  y  llachs  dels  Comtes  Sel- 
vatges.  He  vist  amb  vos  quant  he  parlat 
d'aquest  lloch  un  misteri,.. 

HoNECK.Per  Déu  no  retreyéu... 

Teodor.  Aqueixa  curiositat  ha  seguit,  s'ha  fet  gran, 
arrelantse  en  mí;  y  vos... 

Honeck.  Calleu  Teodor.  No  vull  que  dubteu...  Sigui 
amb  bona  hora  vostre  desitg.  Ja  que  ho  vo- 
leu, demà'l  matí,  vostres  ulls  podràn  admi- 
rar les  belleses  que  aquells  Uochs  guarden 
si  així  vos  ho  miren... 

Lluís.  (Que  s'ha  adormit  a  la  taula  y  somniant.) 
Hasúm!...  Els  gossos!...  Deu  meu...  Ja'l 
tenen!...  fugiu,  més  lluny...  Oh!  s'acosten!... 
No...  no...  no... 

Teodor.  (Estranyat.)  jQue  tens  Lluis? 

Honeck.  No'l  crideu:  Fora  envà.  [Agafa  a  ri en  Lluis 
d'un  brassat  yJl  porta  al  llit  de  Varcoba.) 

ESCENA  IV 

TEODOR  y  HONECK 

Teodor.  (Apart.)  Qu'es  aixó?  No  entench  tanrapit 
com... 

Honeck.  (Volguent  amagar  son  afectisme.)  Te  un 
mal  somni...  Ca...  res...  Res  mes  que  somni, 
al  llit  estarà  mellor... 

Teodor.  A  xís  demà  a  les  tres.  Es  aixó? 

Honeck.  Sí,  el  mosso  vos  acompanyarà.  (Crida  per  la 
galeria.)  Gaspar!  Gaspar?  (A  rien  Teodor.) 

Vos  despertaré,  y  en  nom  de  Déu.  Perdo- 
neu més  jo  no  puch  acompanyàrvoshi... 
Teodor.  Molt  bé. 

ESCENA  V 
Dits,  mes  GASPAR  que  puja  per  la  galeria. 
Gaspar.  Maneu  Francesch. 

Honeck.  Demà  al  matí  a  les  tres  el  senyoret  Teodor 
pren  camí  per  Dusseldorf,  segur  deurà  fer 
nit  a  Pirmassens,  mes  crech  que  primer  vol 
pintar  algún  paisatge.  Es  a  dir  l'acompa- 
nyaràs ahont  siga  necessari.  Pots  passarhi 
tot  el  dia.  Et  poses  a  ses  ordres  amb  tot  y 
per  tot.  A  dos  quarts  de  tres  deus  estar  lle- 
vat. Convé  aprofitar  la  matinada.  Entens? 

Gaspar.  Perfectament. 

Teodor.  (A  Gaspar.)  Anirem  al  Castell  dels  Com- 
tes Selvatges. 
Honeck.  (Ràpit  y  mal  humorat.)  Be  si,  ahont  siga. 
Gaspar.  (Anantsen.)  Bona  nit. 
Honeck.  Gaspar. 
Gaspar.  Digueu. 

Honeck.  Has  pujat  com  de  costum  per  el  senyoret 
Teodor... 

Gaspar.  (A  Teodor.)  Ho  trovarà  demunt  la  tauleta 

de  nit. 
Teodor.  Mercès. 
Gaspar.  Santa  nit. 
Teodor.  Fins  demà. 

ESCENA  VI 

HONECK  y  TEODOR 

Honeck.  No  vos  falta  pas  res  mes? 
Teodor.  Crech  que  no. 

Honeck.  Si  hem  necessiteu? 

Teodor.  No,  m'arreglaré  l'equipatge  a  ma  cambra. 

Poca  cosa  tinch  de  fer.  Be  sabeu  que  no  es 
de  rey  mon  servey.  {Agafa  la  carpeta  amb 
els  dibuixos  y  la  tela.  Girantse  cap  a  Var 
coba.)  Pobre  Lluís.  Deixeumel  al  menys  be- 
sar. (Li  fa  un  petó.  Encén  una  llumanera  y 
syen  va  per  la  porta  de  la  dreta.)  Bah..  Bah.. 

ESCENA  VII 

FRANCESCH  HONECK 

Honeck.  Que  n'es  de  bó...  ( Escoltant  per  la  porta  de 
la  dreta.)  Ja's  tanca...  (Adelantantse  al  pros- 
ceni.)  No  crech  que'n  pugui  pensar  cap  mal 
de  mi.  (Tanca  les  vidrieres  de  la  galeria  y 
finestra.)  Jo  no  l'hi  he  donat  pas  a  entendre 
res...  Al  menys  que  jo  conegui.  Mes,  alguna 
cosa  en  deu  pensar  de  tot  aixó.  (S'acosta  a 
Varcobayys  va  despullant.)  Si  haurà  notat? 
Perquè. ..en  Lluis...  Pobre  Lluiset,  al  menys 
de  tres  dies  que  no's  lleva  amb  Testat  que's 
troba.  (Entra  dintre  Varcoba  emportantse  la 
llumanera.  V escena  queda  sols  amb  el  llum 
de  la  llàntia.)  Ja  es  ben  be  veritat  que  Déu 
castiga.  Avuy  fa  anys  que...  (Abrigant  en 
Lluis.)  Aixís  ben  abrigadet.  Oh...  Senyor, 
feu  que  no  siga,  o  al  menys  que  siga  fora 
en  Teodor.  (Apaga  la  llumanera  y  resa 
un  Pare-Nostre.) 

ESCENA  VIII 

HONECK  y  TEODOR 

Pausa  llarga.  Poch  a  poquet  se  sent  el  remor  d'una  tempesta 
que  s'apropa.  Els  gosos  borden  baixet  de  moment,  després 
fort,  amb  desesper.  Honeck  surt  esvarat;  agafa  l'escopeta  y 
baixa  a  la  galeria;  tot  cridant  als  gossos. 

Honeck.  Xist!...  Foix...  Waldina...  Calleu  d'una  ve- 
gada!... males  bèsties!...  No  grunyiu  mes!... 
Prou...  Qui  us  fa  semblar  diables?  (Desde 
baix.)  No  m'atormenteu  mes..,  Oh!  jmale- 
hits!  (Llarga  pausa.  La  tempesta  s'ha  exte's. 
Elsgossos  borden  més  fort  y  amb  llàstima. 
Honeck  crida  per  ferlos  callar.  De  sobte  les 
portes  de  la  galeria  y  finestres  s'obren  y  es 
veu  entre  núvols  de  tempesta  els  Comtes 
Selvatges  que  passen  amb  son  seguissi,  ra- 
ptis com  un  llamp  acompanyats  de  gri- 
nyols de  gossos,  Vodolà  dels  llops,  y  els 
corns  de  cassera.  En  Teodor  al  sentir  els 
crits  de  Honeck  surt  esverat  y  amb  màne- 
gues de  camisa  amb  la  llumanera  encesa.) 

Teodor.  Qu'es  aixó?  Que  passa?  M'ha  semblat..* 
[Mira  ïarcoba  y  no  veyent  en  Francesch 
al  llit  mira  per  la  finestra.)  Ah!  sí,  es  en 
Francesch.  (Desde  la  finestra.)  Honeck! 
Honeck!  Que  teniu? 

Honeck.  (Desde  Pescala.)  Es  el  miserable  que  passa 
amb  sa  collada  de  llops!  iguanteulos!. . . 
(Entra  en  escena  y  senyala  a  fora.)  Es- 
colteu? 

Teodor.  No  sento  res. 

Honeck.  Sí,  es  ell!  Es  el  vell  llop  de  Veierschloss!... 
Els  gossos  criden  perquè  senten  sa  ferúm  y 
tenen  por!... 

Teodor.  Pero  Honeck.  Qui  sont? 

Honeck.  No'ls  veyeu?  Passen  per  allà.  Ara  son  lluny. 

Corren  y  criden!  Quin  esvalot  que  mou- 

hen!... 

Teodor.  Espliqueuse  per  Déu.  Torneu  a  la  raho. 

Honeck.  (Somiant.)  Sont  ells!... 

Teodor.  No  sento  res.  Jo  no  m'ho  esplico  Honeck. 

Honeck.  Si,  tots  els  anys  a  la  meteixa  època  venen 
pels  volts  d'aquesta  casa.  Els  gossos  com 
les  persones  quan  vells,  tenen  por,  y  aquells 
tremolen  y  espantats  criden  la  mort.  Mes 
n'estich  segur  Teodor  qu'heu  sentit  esglay 
car  grinyolant  aqueixes  bestiotes,  produei- 
xen sempre  mal  afecte  y  donen  lloch  a  ima- 
ginacions monstruoses. 

Teodor.  No  entench...  (A  fora  cau  una  pluja  forta.) 

Honeck.  Si  que  ho  eren!...  Si!...  Avuy  fa  anys 
qu'ells  se  destruïren.  (Batalla  com  un  boig. 
Pausa.  S'assenta  abatut.)  La  llopada  ha 
passat,  ha  passat  amb  crits  selvatges.  S'han 
endinsat  per  la  serra.  Jo  l'hi  vista  la  llopada. 
Jo'ls  he  vist  a  tots!... 

Teodor.  Si,  mes  jo  no  he  vist  altra  cosa  que  a  vos 
que  cridàveu.  (Llarga  pausa.) 

Honeck.  (Tornat  a  la  rahò  y  abatut.)  Es  veritat,  ha 
estat  sols  fantasia  meva.  Perdoneu... 

Teodor.  Y,  aquest  misteri? 

Honeck.  (Amb  resolució.)  No  puch  mes.  Vos  ho  es- 
plicaré  tot.  Marxeu  d'aquesta  casa  y  no  vull 
que  vos  emporteu  un  mal  concepte  d'en 
Francesch  Honeck.  AssenteuseTeodor.  Mes, 
es  cosa  que  no  puch  confiar  amich... 

Teodor.  Si  vos  creyéu  que  jo  no'n  soch  digne  de  sa- 
berho,  res  me  digueu. 

Honeck.  Per  digne  vostinch.  Pareu  esment.  Es  d'un 
passat  qu'esgarrifa. 

Teodor.  (Tancant  la  finestra.)  jQuina  pluja,  Ho- 
neckl... 

Honeck.  Mala  nit  se  presenta  com  hi  bà  Deu.  (Silen* 
ci.)  Espereu  un  moment.  Pujo  desseguida. 
Teodor.  Honeck... 

Honeck.  No  ha  estat  res.  Ja'n  soch  refet.  (S}en  và por- 
ta esquerra.) 

Teodor.  Ahont  deu  anar?  En  Francesch  secrets? 
Quin  misteri  pot  encloure'l  passat  d'aqueix 
home.  Veurém. 

Honeck.  (Qu'entra  per  la  porta  que  ha  sortit  amb 
una  ampolla  de  vi  y  dos  vassos  que  deixa 
demunt  la  taula.)  Es  un  vi  exquisit,  poques 
vegades  n'hauréu  begut  de  millor.  (Ompla 
els  vassos.) 

Teodor.  Mercès. 

Honeck.  (Avants  de  beure.)  A  la  vostra  salut. 

Teodor.  A  la  vostra  Francesch.  (Veuhen  abdos.) 

Honeck.  Aixís  sia.  Ara  escolteu  y  volgueu  saber... 
(Marcat).  Era  el  meu  avant  passat,  en  Saferí 
Honeck...  (Se  sent  un  tró  proper  y  Fran- 
cesch y  Teodor  se  senyen.) 


teló  raplt. 

Pati  d'entrar  al  castell  dels  Comtes  Selvatges.  Al  fons  a  la 
part  esquerra  un  mur  amb  marlets  que  tanca'l  castell.  Ro- 
ques y  cel  al  últim;  la  banda  dreta,  al  fons,  una  escala  que 
puja  a  les  habitacions  del  Comte,  y  en  últim  terme  les 
torres  del  Castell.  A  dreta  d'escena,  porta;  sobre  d'ella  una 
forca.  A  l'esquerra  porta  d'entrada.  Guarda  que's  passeja 
pel  mur. 

ESCENA  I 

KRAFT  y  JACOB 

Kraft.   Apar  qu'estarém  de  festes  capità  Jacob. 
Jacob.    Sí,  y  a  fe  que'ns  convé  un  xich  d'alegria. 

Després  de  les  lluytes  hagudes  durant  aquest 

últim  temps,  tota  la  gent  tenim  cansada  y  el 

repòs  es  bó  donalshi. 
Kraft.  Y  creyéu  capità  que  d'elles  ne  vindrà'l 

perdó  a  n'aqueixos  presoners  qu'hem  fet  a 

n'en  Bockel? 

Jacob.  Fa  de  mal  dir.  Coneixeu  ja  de  temps  al 
Comte,  y  be  prou  sabeu  que  ni  a  un  de  sa 
sanch  perdonaria.  No  existeix  clemència 

per  éll.  Aquí  no's  coneix  aquesta  paraula. 
Com  a  amo  de  tot,  lo  que  mana  s'ha  de  fer. 
Kraft.  Tal  volta  la  nova  Comtesa  cambihi  la  ma- 
nera d'ésser  del  Burkar.  No  ho  creyéu  vos 
aixís? 

Jacob.  Veyeu,  a  n'aixó  potser  si  que  hi  toqueu. 
Si  la  Roterick  consegueix  tenir  un  fill,  po- 
dria ésser  qu'en  Wittikab  deixés  aquesta  aspre 
vida,  més  cayenta  a  un  lladregot  de  camí, 
que  no  a  un  noble  y  senyor  com  es  éll. 

Kraft.  Diuhen  que  teu  morir  de  sofriments  a  Ur- 
sula  sa  primera  muller? 

Jacob.  Vos  ho  diré.  Per  aquell  temps,  jo,  jove  y 
sense  pares,  il·lusionat  per  una  vida  d'aven- 
tures, vareig  entrar  al  servey  del  senyor 
Comte.  Fa  aixó  prop  de  vint  anys.  En 
Burkar  ne  tenia  aleshores  uns  trenta.  Se  va 
casar  amb  la  filla  única  dels  Lichtenberga, 
bella  per  cert  y  que  vos  puch  assegurar  que 
aymava  al  Comte.  Ell,  qui  amb  l'esperança 
de  que  sa  muller  li  donés  un  fill,  amb  res  la 
contradeya,  va  cambiar  de  sobte  quan  vingué 
l'hora  esperada  amb  desitj  per  tothom.  Fi- 
gureuvos  el  desesper  del  senyor  al  veure 
que  son  fill  nascut  no  era  home.  Un  ser  ra- 
quítich,  un  monstre  que  tenia  més  de  bèstia 
que  d'humà  acabava  de  donar  al  món  la 
Comtesa. 

Kraft.  Y  aquest  monstre? 

Jacob.  Sa  vida  fou  curta.  A  les  festes  preparades 
per  aquest  succés  seguiren  jorns  de  dol.  La 
Comtesa  morí  al  poch  temps.  (Pausa.) 
Desde  aquell  jorn  d'eterna  recordansa,  el 
Comte  semblà  qu'odiava  a  tot  ser  vivent. 
Aleshores  fou  quan  emprengué  aquelles 
sangnantes  lluytes  que  tota  l' Alsacià  re- 

corda  encare.  Les  guerres  dudaren  per  es- 
pay  de  vuit  anys,  fins  que'l  Burkar  cansat  de 
tantes  victòries  tornà'l  Castell  per  el  repòs. 

Kraft.   Y,  durà  molt  aquest? 

Jacob.  No,  per  malhaurança'l  curt  temps  tornava  a 
passar  dies  y  nits  dalt  de  cavall,  ara  en  per- 
secució de  l'isart,  ara  robant,  saquejant  con- 
vents y  esglésies  o  pobles  vehins,  sols  amb 
l'estimació  a  l'or,  a  la  cassera,  al  caballs  y 
als  gossos.  Y,  ara  que  parlém  d'aquests,  vos 
diré,  que'l  Comte  obtingué  per  la  barreija 
del  mastí  y  el  llop,  una  rassa  tant  infatiga- 
ble com  jamay  s'hagi  vist  de  millor. 
Entre  sos  servidors  n'hi  hagué  un,  a  qui  el 
Comte  prengué  de  bon  grat,  únich  qui 
pogué  soportar  el  mal  génit  del  senyor.  Ja 
podeu  pensar  a  qui'm  refereixo...  A  Saferí 
Honeck...  Jamay  sortia  de  cassera  qu'ell  no 
l'acompanyés.  I  es  qu'aqueix  tan  malvat  com 
ell,  reuneix  a  més,  altres  qualitats  que  cap 
de  nosaltres  hem  pogut  igualar,  tocant  el 
corn  amb  tant  dalit  com  astut  es  per  la  casse- 
ra. Es  natural  donchs,  que  a  falta  de  fills, 
el  Comte  estimés  y  escoltés  sos  concells 
més  que'ls  seus  mateixos.  No  sé  si  vós  hau- 
reu notat,  que  cada  dia  a  n'aquesta  hora  a 
les  torres  de  les  Martes  riuhen  y  beuhen  fins  a 
ubriagarse.  Més  ara  sembla  qu'altre  volta 
vol  pendre  estat  el  Comte,  Déu  sab  si 
cambiarà.  La  Roterick  ho  ha  de  fer. 
{S'envan.) 

ESCENA  II 
HONECK  y  WITTIKAB 

Honeck.  (Que  baixa  per  V escala,  tot  rihent y  fent 
mofà'l  Comte  que  segueix  darrera.)  Com- 
te, are  ets  tu  qui  no  estàs  seré... 

Wit.      De  que  rius?  Digues,  de  que  rius? 

Honeck.  No  rich  Wittikab... 

Wit.      Jo't  dich  que  sí...  Si,  que  reyesl... 

Honeck.  Ja  que  ho  vols...  Mes  et  juro  que  no  me'n 
havia  donat  comte. 

Wit.      Perquè  ho  feyes? 

Honeck.  Reya...  No  ho  se  perquè  reya...  Pensava 

amb  la  cassera  y... 
Wit.      Pensavas  en  altre  cosa,  mala  sang. 
Honeck.  Y  en  que  diables  vols  que  pensi? 
Wit.      Llamp  de  Déu!...  Si  fuges  dono  ordres  que 

t'enforquin. 

Honeck.  (Que  fuig  pel  fons.)  Semblem  infants. 
Wit.      (Que  treu  el  punyal.)  Aturat  foll...  Vina!... 
(Cau  a  terra.) 

ESCENA  III 

WITTIKAB,  JACOB,  KRAFT  y  després  HONECK 

Jacob.  (Surt  y  aixeca  al  Comte.)  Senyor...  (Surt 
Kraft.) 

Wit.  (Satisfet  del  servey.)  Mercès  capità  Jacob. 
Ets  l'home  més  ben  plantat  de  mos  servi- 
dors. Aixís  me  plau.  (A  rien  Kraft.)  Tu, 
may  arribaràs  a  semblarte  a  n'aqueix  (Per 
en  Jacob.)  més  en  cambi  tens  altres  qualitats 
que  per  elles,  avuy  mateix  et  faré'ls  honors 

de  ta  carrera.  Ahont  son  els  presoners  que 
vàreu  fer  a  n'en  Bockel?  Vull  fer  un  escar- 
ment. A  veure  pórtamels  a  mon  devant  Kraft. 
{Kraft  surt  a  buscar  els  presoners.)  Tu 
Jacob,  a  mon  aprop.  (Cridant.)  Honeck! 
fioneck!  Ahont  ets  ubriach?... 
Honeck.  (Apareixent.)  Aquí  soch,  mes  seré  del  que't 
creus. 

Wit.  Apropat,  vull  el  teu  concell  a  n'aquest  acte. 
Honeck.  Que  vols  de  mí? 

ESCENA  IV 
Dits  més  PRESONER  I  seguit  d'altres  dos. 

Wit.  (Als presoners.)  Quina  vergonya!  Vosaltres 
que  tant  a  mi  hem  trahíreu,  heus  per  fi  en 
mon  poder! 

Pres.  I.  Perdoneunos  senyor. 

Wit.  Si  que  fora  bona!  Tu,  com  primer  a  parlar, 
te  gronxaràs  a  la  forca  d'aquest  pati.  (A 
Kraft.)  Aqueix  altre,  serà  penjat  ales  torres 
de  les  Martes,  allà  dalt  arrant  de  cel.  Y  aquell, 
a  la  torre  de  la  Victoria.  Qu'et  sembla  Ho- 
neck? Sentencia  es  donada.  Aneu  y  que'ls 
corps  us  treguin  els  ulls,  per  no  veure  més  a 
vostre  amo.  La  tinch  jurada  reíra  de  Déu. 
Heu  de  saber  qui  es  en  Wittikabde  qui  tant 
vosreyeu.  Que  val  el  vostre  vell  Bockel  en- 
front meu.  (Pausa.)  Que  hi  dieu  a  n'aixó? 

Pres.  I.  Res  tenim  que  dir.  Hem  caigut  sota  vostres 
forces  y  be  prou  sabem  que  sou  implacable. 
Més,  jorn  vindrà  per  vostre  càstich. 

Wit.  Gom  no  s'obra  la  terra  pera  dragarvos!...  Si 
no  fos  perquè  vull  gosar  amb  vostre  agonia 
vos  partia  la  testa  mitg  a  mitg.  Més  no,  us 

vull  tenir  penjats  fins  que  de  vostres  cossos 
no'n  quedi  rastre.  {Pensant.)  Si  la  Roterick 
veu  eix  castich,  que  pensarà  de  mí?  No,  no 
puch  donarlos  aquests  extrems...  Estém  de 
festes  y  us  perdono.  (A  Kraft.)  Portals  a  les 
torres  de  les  Martes  y  tancats  a  les  terraces 
que  s'alimentin  dels  ayres.  Quant  cansats 
de  la  vida  vulguin  matarse  que's  tirin  al 
torrent  que  be  prou  trovaràn  la  mort  avans 
d'arrivar  al  fons. 

Pres.  I.  Mateunos  primer,  no'ns  feu  patir. 

Wit.  Fora  de  mon  devant.  Kraft  compleix  més 
ordres.  (S'en  van.) 

Honeck.  El  més  ben  pensat  que  pots  fer.  Aixís  co- 
breixes  les  apariencies  y  cap  de  fora  s'entera 
de  res. 

Wit.      Y  donchs  perque't  creus  que  ho  faig? 

Jacob.    (4  Comte.)  Maneu  res? 

Wit.      No,  pots  revisar  la  guardià.  (Jacob  se'n  va.) 

ESCENA  V 
WITT1KAB  y  HONECK 

Wit.  Gom  me  plauria  veure  a  n'en  Bockel  fent 
ganyotes,  penjat  a  un  cap  de  corda. 

Honeck.  Seria  un  goig  per  tu...  (Pausa.) 

Wit.  Honeck.  Que  falta  fer  per  l'entrada  de  la 
Roterick?  Vull  que  res  hi  manqui.  Desitjo 
que  mes  noces  sien  conegudes  per  tothom, 
per  aixó  s'han  enviat  missatjes  als  amichs  y 
ennemichs;  aquells  perquè  vegin  que'l  Bur- 
kar,  senyor  més  poderós  que  tots  ells,  els 
anys  no  l'han  acobardit  per  preparar  sump- 
tuoses festes;  als  altres  qu'un  jorn  pretin» 
gueren  ésser  hereus  de  mas  riqueses,  per 


ACTE  SEGÓN 


25 


demostralshi  que  no  s'en  gaudiran,  car 
serà  prou  la  Roterick  o  mon  hereu  a  falta 
de  mi.  Res  tinch  que  dirte  respecte  la  gran 
cassera  de  quina  tant  s'ha  parlat.  Totes  mes 
caballeríes  y  gossada  es  a  ta  disposició. 
D'aquest  trevall  es  a  tu  qu'amb  molt  bon 
acert  tot  convidat  deu  senyalarte  com  el 
més  gran  monter.  Ara  deus  de  demostrar 
que  sabs  oferir  cosa  bona  en  aquets  actes. 
(Pausa.)  Ha  vingut  l'arquitecte  Walter? 
Honeck.  Sí,  ha  fet  plans  de  tot  quant  deu  ferse  al  pati 
y  escales. 

Wit.      Molt  be.  (Se^n  va  per  Vescala.) 

ESCENA  VI 
HONECK,  passejantse  y  parlant  per  sí  mateix. 

Dius  bé  Wittikab.  Ara  que  res  himanca  en 
prepatius,  ha  arribat  la  teva  Honeck.  La  fey- 
na  ara  es  per  tu.  Més  res  hi  fà,  tinch  l'expe- 
riencia  de  l'home  que  coneix  el  terrer  pam 
a  pam  y  no  m'espanta  la  crítica  dels  senyors 
cassadors  que's  creuen  més  astuts  que  no- 
saltres. Ells  a  mí?...  Poch  coneixen  a 
Honeck.  Qué  saben  ells  d'aquest  art?  Res. 
Més  nosaltres?  Nosaltres  síque'm  de  provar 
una  vegada  mes  el  nom  que  se'ns  dona... 
Distribuiré  ma  gent  pera  seguir  el  rastre. 
No  ha  de  quedar  part  de  bosch  que  no  siga 
reconegut.  Quina  festa!  En  Rebock  fa  dos 
dies  que  no'l  veig  y  estich  segur  qu'ha  trovat 
la  petjada  d'algún  ós.  Ell  sol  es  prou  per  ara. 
{Sé'n  va  igual  queyl  guarda  que  desapareix.) 


4 


26 


WITTIKAB 


ESCENA  VII 

GOETZ,  qu'apareix  per  la  porta  d'entrada'l  pati,  enrahonant 
amb  to  de  plany  y  a  sí  mateix.  Ve  tot  brut. 

Ton  pare  s'avergonyeix  de  tu...  Encara  ho 
recordo...  Era  somni?...  No,  somni  no; 
Realitat...  Era  ell  qui  ho  deya... — Sols  tu 
deus  saber  la  veritat...  Tu  inútil  fins  avuy, 
seràs  mon  servidor  y  ma  missió  fou  com- 
plida.— (Amb  re\el.)  Si  ara  el  comte  sàpi- 
gues?... No, res  sabrà...  (Amenassant .)  Butxí! 
butxí!...  La  lley  es  justa  y  deu  cumplirse. 


ESCENA  VIII 
GOETZ  y  WITTIKAB,  que  baixa  per  l'escala 

Wit.     {Imperatiu.)  Goetz!  Qué  passa?  Com  es 

qu'ets  aquí? 
Goetz.   (S'agenolla.)  Mon  senyor... 
Wit.  Esplicat. 
Goetz.   No  passa  res. 
Wit.      Aixecat.  Mes  ordres? 
Goetz.  (S'aixeca.)  Son  complides. 
Wit.      Y  tu  creus  que  ningú  s'ha  enterat  del  fet? 
Goetz    Sols  les  estrelles,  la  lluna  y  Déu. 
Wit.      Calla  amb  ton  Déu!  Ho  has  fet  tal  com  jo't 

digué? 

Goetz.  He  complert  com  esclau  vostre.  No'l  veu- 
reu més. 

Wit.  Bé.  Ara  ni  una  paraula.  Entens?  Si  fal- 
tessis. {Amb  re\el  creyent  que  venen.) 
Ah  no!.„.  seguiràs  el  camí  dels  que  ara  fa 
poch  he  comdemnat. 

Goetz.   No  he  estat  sempre  fidel? 

Wit.      Mercès  Goetz.  Tórnaten  a  les  torres. 
Goetz.  Mon  amo... 

Wit.  Tant  feble  ets?  Es  ma  derrera  paraula. 
(Goet\  s'envà  pel  fons.  Al  mateix  temps 
surten  Lut^eltein  y  Joan.)  Ara,  que  mon 
destí's  compleixi. 

ESCENA  IX 

WrTTIKAB,  LUTZELTEIN  y  JOAN 

Joan.     (A  Lui\eltein.)  Heu  vist  el  vell  Goetz? 
Wit.      Qué  voleu? 


Wit.      Que  contes  mon  cusi? 

Lutzel.  Soch  a  vostres  ordres. 

Wit.  Es  ta  forsa  per  mi  tant  petita  que  no'm 
pots  servir  de  res  encar  que  son  d'agrahir 
tes  paraules.  Ahont  es  en  Honeck? 

Lutzel.  No  ho  sé  senyor.  Se  pot  cercar. 

Wit.  No.  Dintre  poch  vull  tots  mos  servents  reu- 
nits a  n'aquesta  plassa.  Comprens? 

Lutzel.  Sereu  servit. 

Wit.      Que  ningú  hi  falti.  Ne  tinch  necessitat.  [S'en 


Lutzel.  Enteneu  vos  el  perquè  d'aquestes  ordres? 
Joan.     Ben  cert  que  no. 

Lutzel.  A  mi,  lo  que'm  fa  pensar  es  el  vell  Goetz. 

.  Juraria  que  ha  parlat  amb  mon  cosí. 
Joan.     No'n  dubteu.  Heu  vist  com  plorava? 


va  pel  fons.) 


ESCENA  X 


LUTZELTEIN  y  JOAN 

Lutzel.  M'ha  semblat  també  ço  que  dieu. 

Joan.  Aquest  hom,  que  poch  se  veu  per  ací! 
Sabeu  vos  son  servey  en  eix  Castell? 

Lutzel.  Segur  no  ho  se.  No  m'he  interessat  per  ell, 
més  crech  que's  cuyda  de  les  altes  torres  de 
les  Martes.  Torres,  que  be  sabeu  la  llegen- 
da que  s'en  conta.  Per  boca  del  Comte  he 
sentit  dir  qu'en  altre  temps,  era  un  famós 
cassador,  que  manejà  la  ballesta  tant  be 
com  el  mateix  Honeck.  Si  vos  ho  heu  notat, 
es  coix.  Diuen  que  anant  pel  bosch  se  des- 
gracià, lo  que  fou  motiu  per  que  no  sortís 
més  d'eixes  muralles.  Avuy  es  sols  l'ombra 
del  castell. 

Joan.     Calleu.  Ve  el  Capità  Jacob. 

ESCENA  XI 
Dits  mes  JACOB 
Jacob.    Quines  noves  hi  ha? 

Lutzel.  El  nostre  senyor  Comte  demana  dintre 
breus  moments  sos  soldats  en  aquest  lloch. 
Joan.     Es  aixís  Capità. 

Jacob.    [A  Joan.)  Doneune  avís  per  tot  el  Castell. 

(A  Lut^eltein  )  No  ha  dit  perquè? 
Lutzel.  Vol  parlarlos.  Sols  sé  aixó.  (Surt  Joan.) 
Jacob.    Es  del  tot  estrany.  (Se  senten  veus  de  part 

de  fora.)  Sentiu?  Qué  son  aqueixos  crits? 
Lutzel.  (Mirant  part  de  fora.)  Gent  del  poble  que 

venen  capitanejats  per  tres  o  quatre. 
Jacob.    Qué  voldràn? 

ESCENA  XII 
Dits,  GUARDA,  MISSATGER  y  WITTIKAB 

Guarda.  (Desde  la  porta.)  Capità,  gent  del  poble  de 
Landau  demana  audiència  al  Comte.  Diuen 
que  porten  un  missatge  pera  entregar  a 
mans  del  mateix. 

Jacob.  Que  passin.  [Guarda  surt.  Entra  després 
amb  el  missatger.)  Qui  sou? 

Missat.  Vinch  en  representació  dels  pobles  que  go- 
verna nostre  senyor  Comte  que  Déu  guardi 
molts  anys. 

Jacob.    Y  quina  es  vostra  demanda? 

Missat.  Poca  cosa.  La  rebaixa  dels  tributs  per  un 
any  tant  sols.  (Entran  soldats  per  la  dreta.) 

Jacob.  Espereu.  Passaré  avís  al  Comte  per  si  li 
plau  escoltarvos.  {Entra  Wittikab.  Diri* 
gintse  a  n'aquest.)  Servents  vostres  que  en- 
vien els  de  Landau. 

Wit.      Qué  volen? 

Missat.  (4  Wittikab.)  Avans  de  tot  dech  desitjarvos 
molts  anys  de  vida,  per  be  de  nostres 
benvolgudes  terres. 

Wit.      Pots  parlar,  digues. 

Missat.  Soch  comissionat  per  entregarvos  eix  plech. 

(Li  entrega  un  pergamí.)  Petita  súplica  que 
res  vos  farà  que  la  cediu.  El  poble  en  cambi 
vos  benehirà  desitjantvos  felicitat  a  desdir. 

Wit.  (Llegint.)  ...la  misèria  en  nostres  llars  es 
gran.  El  blat  s'ha  reduit  a  una  cullita  pobra, 
com  may  havíem  arrivat...  feunos  la  mercè 
de  rebaixarnos  per  un  any  els  tributs.  Ho 
demaném  per  necessitat.  Deslliuraunos  per 
una  sola  vegada  d'aqueixa  cargaque'nspesa... 

Misericòrdia,  senyor...  {Entrega  el  plech  a 
n'en  Jacob.)  No  puch  complaureus. 

Missat.  Es  necessitat,  creyeho.  No  podém  viure. 

Wit,  Gom  no  podeu?  Altres  anys  les  cullites  han 
sigut  menys  y  res  heu  dit.  No  sou  vosaltres 
qui  ho  heu  de  demanar,  soch  jo  qui  veig 
les  coses  y  comprench  quant  la  necessitat  hi 
es.  Qué  us  manca  pagar  els  tributs?  Donchs 
contesta  al  poble,  que  no'l  puch  complaure 
aquesta  volta. 

Missat.  Senyor.  Tant  gran,  tant  poderós  com  sou, 
qu'  els  vostres  graners  fimbren  al  pes  de 
tant  blat  magatzemat  en  ells,  y  no  podéu 
complaurens?  De  qué  vos  serveix  tanta  ri- 
quesa, si  vostres  vassalls  se  moren  de  fam? 
De  qué'ns  serveix  tenir  el  prat  més  hermós 
de  la  montanya  si  la  rosada  del  cel  no  l'hu- 
miteija,  y  la  verdor  no  escampa?  De  qué  vos 
serveix  ésser  el  més  fort  y  rich  si  a  vostre  cór 
no  l'aconsola  el  recort  d'una  acció  bona? 
Els  infelissos  habitants  dels  boscos  sense 
pa  y  sens  treball,  tremolant  de  fret  dintre 
llurs  barraques  obertes  al  vent,  amb  la  vista 
esgarriada,  diuen  mirantvos:  —  De  qué'ns 
serveix  trovarnos  a  mitat  de  primavera  si'l 
meu  goig  no  hi  es,  si'ls  meus  fills  se  mo- 
ren de  fam  demanant  el  pà  que  no'ls  po- 
dém donar!  Ah,  senyor,  si  '1  poble  tingués 
sols  una  part  de  vostres  béns,  o  'ls  bocins 
de  vostre  taula  que  ditxosos  seriem!  Com 
vos  benehiriem!  Nosaltres  senyor  que  a  l'hi- 
vern com  els  aucells  piulém  sentint  el  fret 
qu'ens  treu  la  vida,  avuy  demaném  al  pare, 
que  no  sens  tregui'l  pà  qu'es  nostre. 

Wit.  Qué  hi  puch  fer  jo,  a  n'aixó?  Veniu  a  plori- 
quejar, eh?  Donchs  contesta  als  que  t'envien, 

que  s'alimentin  del  que  pugan.  Que  vull 
els  tributs,  y  ay!  d'aquell  que  de  ma  lley 
s'aparti! 

Missat.  Senyor,  el  poble  espera  a  fora.  Qué  li  dicb? 

Wit.      Ja  ni  hi  ha  prou  amb  ma  contesta.  Sortiu. 

(Surt  el  Missatjer.)  Ynfelissos,  demaneu  sols 
pél  gust  de  demanar.  Res  us  dech  con- 
cedir. Heu  nascut  aixís  y  dech  ésser  sempre 
vostre  amo.  (Una  veu  de  fora  crida.) 

Veu.      Mori  el  nostre  opressor!... 

Veus.  Mori!... 

Wit.  (Mirant  a  fora)  Qu'es  aixó?  (Surten  Ho- 
neck  y  Soldats.) 

ESCENA  XIII 
WITTIKAB,  HONECK,  JACOB,  KRAFT.  etz. 

Wit.      (Desde'ls  marlets  y  dirigintse  al  poble.) 

Qui's  permet  parlar  aixís  jPoble  imbècil!... 
Quin  es  el  corch  verinós  que  vol  aixecar  el 
cap  fins  a  mi?...  (Remors  a  fora.) 

Veu.      Jó,  jo  soch  qui  vos  repto... 

Wit.  Prou! 

Veu.  Jo,  critico  vostres  actes  d'infamies.  No'n 
tindreu,  no  de  fills!  Prou  sabeu  que 
esteu  malahit  de  Déu  y  es  inútil  vostre 
anhel!...  Sols  monstres  vos  donarà  la  Na- 
tura! 

Wit.      Oh  remalehit !  Jacob,  aquell  que  parla, 
aquell  que  contra  mi  renega,  agafeulo!  Que 
pagui  amb  el  castich  son  parlar!... 
(Els  soldats  amb  les  ballestes  saetejan  desde 
'    els  marlets  al  poble.) 

Veus.     Fora!...  Fora!... 

Wit.  A  n'  ells!...  Contra  '1  poble!...  (Gran  cri- 
dòria a  fora). 

Kraft,    (Al  Comte)  Com  fugen...  Mireu... 

Wit.      GobartsI...  Ahont  es  ara  vostre  llengua?!... 

(Amb  satisfacció)  Apa  a  veure  com  us  defen- 
seu!... [Als  soldats.)  Vosaltres,  mos  servents! 
(S'agropen  al  redós  del  Comte.)  Som  el  po- 
der y  res  pot  el  poble,  ni  aqueix  vell  de  Boc- 
kel  que  'i  diable  se  l'emporti.  Canteu,  car 
la  victorià  sempre  és  nostre!...  Som  forts, 
més  qu'altres  rasses.  jRassa  potenta,  que 
domina,  que  viu,  y  s'enlaira  amunt  com 
l'àliga!... 

Tots.     Visca  el  Comte  Wittikab!... 

Jacob.    Visca  Wuíilda,  la  íutura  del  Comte! 

Tots.  Visca!... 

Wit.  Mercès  mos  vassalls.  Tu  Honeck  fes  de  que 
siga  donat  de  mon  celler  el  vi  necesari 
perquè  s'alegri  tothom.  El  vi  a  vessar!  (Ho- 
neck s'envà  porta  dreta.)  Les  festes  desde 
aquest  acte  sont  comensades!...  (Ualegría 
es  en  iots.  Ràpidament  de  la  porta  dreta 
treuen  tres  o  quatre  barrils  de  vi  que  Jora- 
den.  Omplen  vassos  què's  reparteixen  des- 
prés d'oferir  Honeck  el  primer  al  Comte. 

Wit.  Avans  de  beurer.  Jo,  com  a  primer,  brindo 
per  tots  vosaltres.  (Beu.  Tots  Venrotllen  amb 
curiositat.)  Ara  vosaltres  donareu  amb  elles. 
(Senyalant  les  botes.) 

Tots.     Visca  el  Comte!... 

Wit.  Rebeu  homes  forts.  Bebeu  fins  ubriagarvos. 
(S'en  va.) 

ESCENA  XIV 

HONECK  y  gent  del  Castell 

La  escena  s'enfosqueix.  El  personal  del  Comte  imvadeix  pati 
y  escales,  els  uns  beuen,  altres  canten,  altres  juguen;  tot 
amb  tal  desordre  com  si  acabessin  de  guanyar  una  batalla 
després  de  molta  lluita.  Els  cants  que  confosament  se  canta- 
ran deuen  ésser  populars  y  guerrers. 

Hüneck.  [Contemplem  amb  els  brassos  creuts  tant  de- 
sordre.) Ah  Wittikab!...  Mira  tos  vassalls 
com  s'alegran  y  perden  el  mon  de  vista.  Qué 
podries  ara  devant  de'n  Bockel?  Caldria  sols 
que  aquest  llensés  sobre  ton  Castell  sos  sol- 
dats per  acabar  per  sempre  amb  tu,  amb  tots 
aquets  ubriachs.  Més  no  tingas  basarda,  jo 
encara't  guardo,  jo  que  vetllo  per  ta  felici- 
tat. (Pausa.  S'apropa  als  mursy  vejent  un 
bulto  agafa  la  ballesta  d'un  soldat  yapun* 
ta.)  Qui  ets?  Enrera! 

Una  veu.  Soch  jo. 

Honeck.  Qui  ets  tú?  (Apart.)  Ah,  en  Rebock.  Es  d'es- 
tranyar a  n'aquesta  hora.  Qué  dimontri 
voldrà? 

ESCENA  XV 

HONECK  y  REBOCK 

Els  soldats  a  colles  sont  tirats  per  terra.  Es  acabat  per  complert 
el  bullici.  La  claror  de  la  lluna  s'exten  pèl  pati.  Entra  Re- 
bock, suat  y  ple  de  fanch.  Amb  fatiga  s'assenta  a  terra  Ve 
amb  sa  ballesta  y  sarró  penjat  a  l'esquena. 

Honeck.  Qué  portas  de  nou?  Has  seguit  un  rastre  y 
vens  a  donarme  compte  de  lo  que  has  des- 
cobert. No  es  aixó?  (En  Rebock  fa  demostra- 

ció  de  qu'es  veritat.)  Està  be,  ja'n  parlarem 
demà. 

Rebock.  (Aixecantse  ràpidament,)  Es  cert  mestre 
Honeck,  mes  es  un  rastre  tant  extraordinari 
que  prefereixo  sigui  ara  mateix  que  vos  en 
parli.  Durant  els  dies  de  ma  vida  no  n'hi  vist 
altre  d'igual.  Mireu  (Treu  del  sarró  un  tros 
de  terra,  ahont  hi  hd  marcada  una  senyal.) 

Honeck.  (Que  s'ho  mira  al  clar  de  la  lluna.)  Quina 
raresa.  Està  perfectament  marcada  la  grapa 
d'una  bèstia,  llarga,  estreta,  amb  quatre  un- 
gles devant  y  altre  al  costat.  (Pensant.)  Aixó 
pot  ésser  una  bromada  d'en  Black  o  d'en 
Spitz,  mes  no  fet  amb  tanta  trassa,  ni  '1 
marcat  de  les  ungles  y  juntures.  No  hi  hà 
dupte  de  qu'es  una  bèstia  extraordinària. 
Seria  ós  dels  Alps,  si  les  ungles  estessin  al 
mateix  indret.  Digues  Rebock,  contesta 
ahont  has  trobat  aixó?  Asséntat  y  esplicatot 
quant  ha  passat. 

Rebock.  Quant  rebudes  vostres  ordres  y  distribuida 
la  gent  que  m'hi  enportat,  al  sorti  al  bosch, 
vareig  trovar  el  rastre  d'un  cervo.  Havia  des- 
cober  aquest,  quant  de  sobte  sota  una  pome- 
ra silvestre  veig  un  tros  de  terra  coberta 
d'herva,  qu'es  la  que  vos  he  ensenyat,  y 
qu'al  principi  he  cregut  com  vos,  una  bro- 
ma de  mos  companys,  més  inspeccionada 
amb  atenció  com  vos  acabeu  de  fer,  me  soch 
convensut  de  que's  tracta  d'un  animal  inco- 
negut.  Aleshores  deixo  la  persecució  del  cer- 
vo pera  seguir  aqueixa  nova  petjada  que 
desde'ls  alts  dels  Kinsberge  baixaba  als 
llachs  del  Losser,  acabant  de  desaparèixer  a 
n'aquestos.  M'he  ficat  a  l'aigua  fins  al  llot 
de  la  ribera.  Mes  he  tingut  de  sortir  depres- 

sa,  degut  a  que  m'enfonsava  y  el  rastre  n'era 
perdut.  Capficat  per  aquest  contratemps,  no 
ha  decaigut  per  aixó  mon  coratje,  y  he  deter- 
minat donar  la  volta  als  llachs  per  si  trovaba 
novament  lo  que  volia.  He  tardat  tres  llar- 
gues hores  fins  a  trobaria,  entre'ls  esbarzers 
que's  troben  a  la  roca  de  les  Tres  Espigues. 
Una  cosa  m'ha  sorprès  que  dech  fer  notar,  y 
es  que,  havent  trobat  pèl  camí,  un  foch  prop 
la  cabana  dels  llenyaters,  he  notat  que  la 
bèstia  en  lloch  de  fugir,  com  fant  totes  les 
bèsties  selvatjes,  s'havia  aturat  quedant  per 
lo  tant  senyalades  ses  grapes  en  la  terra  flon- 
ja, barreijades  amb  les  senyals  de  les  sabates 
y  esclops  dels  pastors.  Y,  finalment  s'havia 
aturat  dos  passos  prop  la  foguerada. 

Honeck.  Estàs  segur  qu'el  foch  cremava  encara? 

Rebock.  Sí.  He  posat  les  mans  demunt  les  cendres  y 
eren  calentes  encara. 

Honeck.  Es  original.  Del  tot  extrany,  y  es  aixis  quant 
tots  sabem  que  a  les  terribles  feres,  els  es- 
panta el  foch.  Segueix... 

Rebock.  Seguint  sempre  '1  rastre  ,  he  arribat  a  la 
punta  de  la  roca,  lloch  ahont  he  descobert, 
després  de  mol  buscar,  ahont  te  la  cova 
l'animal.  Figuréuse  una  veritable  caverna, 
baixa  y  fonda  sota  les  roques. 

Honeck.  (Impacient.)  Y  tú?... 

Rebock.  No  m'hi  etrevit  entrar,  ja  que  les  formida- 
bles grapes  de  la  bèstia  m'haguessin  desfet,  si 
per  desgracia  s'arriba  aquella  a  trovar  dins 
sa  cova.  Y  res  més.  Aquí'm  teniu  de  retorn, 
donantvos  aquesta  nova,  que  no  dupto  ha 
d'ésser  per  vos  una  alegria. 

Honeck.  Molt  be  Rebock.  Vaig  ha  informarme  pèls 
meus  propis  ulls  de  lo  que  acabas  de  dirme. 

Rebock.  Ara  vós  n'hi  aneu? 

Honeck.  No.  Demà  al  despertar  l'auba.  Mes  no'n  di« 
gas  paraula  a  ningú.  Si  es  una  bèstia,  com 
ós  dels  Alps,  porch  senglar,  o  cervo,  la 
toparém,  mes  amb  tot  hi  hà  que  deixar  al 
Comte  el  planer  de  la  sorpresa.  Es  precis  que 
tot  el  món  ens  miri,  y  que'is  convidats  a  la 
cassera,  a  son  retorn  allà  a  Suissa  diguin  que 
nosaltres,  els  Comtes  Selvatjes,  tenim  cassa 
que  rio's  trova  en  cap  altre  part,  y  que  nin- 
gú, que  cap  altre  monter  com  en  Honeck, 
sab  preparar  sorpreses  per  la  cassera.  (Se 
posa  a  riurer  y  exten  la  mà  com  senyal 
d'afirmació.) 


TELÓ 


AGTE  TEÇCEÇ 


LA  FÍ  DELS  BURCKAR. 

Saló  del  Castell.  Porta  al  fons.  A  la  dreta  finestra  d'arch.  A 
la  esquerra  una  o  dues  portes.  Al  mitg  d'escena  llarga  taula. 


ESCENA  I 

W1TTIKAB,  LUTZELTEIN,  HARMANN,  ROTERICK  y  altres 
de  noblesa.  Al  aixacarse  el  taló  tots  se  troben  al  entorn  de 
la  taula. 

Wit.  (Aixecat.)  La  tristesa  hi  es  de  més  en  aquest 
acte.  Caballers,  tots  hi  debeu  estar  alegres 
en  mon  Castell,  avuy  de  festa.  Fora  rencors. 
Les  festes  deuen  ésser  de  joya,  no  d'angoi- 
xa. [A  Lut^eltein  qui  es  amb  el  cap  jegut  de' 
munt  la  taula.)  Que't  sab  greu  potser  mon 
cosí,  haver  assistir  a  elles? 

Lutzel.  (Que's  redresa.)  No.  El  goig  de  veureus 
satisfet,  es  en  mí  com  al  primer  dels  aquí 
presents. 

Harm.    Ben  dit. 

Roter.  Senyors  de  la  noblesa,  no  crech  siga  aquest 
lloch  propi  per  discutir.  Segueixi  amb  pau 
el  comens  de  les  festes  y  volguém  tots  a  la 
una,  felicitat  per  els  qui  dintre  poch  serant 
esposos.  (Aprobació.)  Jo,  el  més  enemich 
un  jorn  dels  Burckar,  y,  aixó  vos  ho  dich 
a  vos  caballer  Lutzeltein,  avuy,  feta  la  pau 
amb  tant  noble  senyor,  brindo  per  l'unió 
dels  que  un  dia  foren  rivals.  El  Burckar  ho- 
me de  geni  y  poderós,  pot  molt  senyors. 
Ses  riqueses  y  valer  es  gran.  Acatéu  donchs 
al  valerós,  companys.  Perquè  discutir?  Per- 
què la  tristesa  es  en  alguns  dels  presents? 

Lutzel.  {S'aixeca.)  No  hi  hagué  ofensa  en  mes  pa- 
raules, sempre  de  respecte  envers  el  Comte 
Wittikab.  Jamay  he  faltat  a  ses  ordres  do- 
nades, que  han  sigut  obehides  por  mi  amb 
tota  consideració.  Consti  que  jo,  Lutzeltein, 
com  a  parent  més  pròxim  del  Comte  que 
avuy  felicitem,  aixeco  ma  copa  a  la  salut 
de  l'alta  noblesa  aquí  aplegada. 

Tots.     (Aixecantse  y  bebent.)  Aixís  siga! 

Wit.      Mercès.  No  es  aquest  acte  per  mon  caràcter. 

Guerrer  de  sempre,  be  prou  sabeu  que  a 
mon  puny  s'hi  encaixa  millor  el  pom  de  ma 
espasa  que'l  peu  d'una  copa.  Amb  tot  agra- 
heixo  vostres  bons  afectes,  desijantvos  que 
l'estada  a  mon  Castell,  us  siga  agradable. 
Franch  esbart  de  persones  trobareu.  No 
hi  haurà  pas  compliments,  ni  grandeses 
de  saló,  ni  tampoch  inclinacions  de  testa, 
inclinacions  de  mofa.  Aquí  hi  trobareu 
més  que  tot  aixó;  fermesa,  voluntat  de 
ferro  per  ajudarvos  sempre  contra  vos- 
tres enemichs,  que'ls  reconech  desde  ara, 
com  als  meus  mateixos.  Y  no  ha  de  ser  amb 

paraules  que  us  ho  demostri.  Aixó  sí.  Vull 
que  un  dia  digueu — Hem  assistit  a  n'aquests 
convits  dels  deus,  an'aquelles  festes  de  Bal- 
tassar,  les  més  esplèndides  que  s'han  vist  y 
esveurant — Si,  que  pogueu  dir — Els  Burckar 
sont  grans  y  forts,  ho  poden  tot — Mes  aixó 
no  fa  el  cas  per  avuy.  Tenim  a  n'aquesta 
casa  senyors  tant  respectables  com  els  de 
Triefelds,  Alt  Bar,  y  els  Geroldseck  amb 
sos  monters,  tots  ells  vinguts  sols  amb  el 
desitg  de  mostrar  s'astucia  a  la  gran  cassera 
que  dintre  poch  deu  comensar.  Y  a  propò- 
sit, vull  que  per  boca  de  mon  monter  major 
sapigueu  d'aquesta  lluita. 

ESCENA  II 
DITS  y  HONEGK 
Wit.      (Cridant.)  Honeck!... 

Honeck.  [Qu  estarà  entre  els  presents  confós, 
s'apropa  a  la  taula.  Se  descobreix.)  Maneu 
senyor. 

Wit.  Qué  de  bó  ens  promets?  No  deus  haver 
olvidat  qu'avuy  cassem  a  presencia  dels 
n.és  famosos  cassadors  de  Schwatral,  d'Ar- 
denàs  y  dels  Vosgos,  nostres  rivals  y  mes- 
tres en  aquest  art.  (Sels  mira  fit  a  fit  amb 
orgull.  Li  fant  reverencia.)  Si,  Honeck 
aquesta  volta  tindrém  jutjes.  Digues.  Pots 
prometre  cosa  bona? 

Honeck.  [Amb  solemnitat.)  Mon  senyor  m'atreveixo 
a  dir,  y  a  prometreus  que  la  cassera  d'avuy 
serà  digna  de  nostres  hostes  baix  tots  con- 
ceptes, car  enteneu  be  Sant  Hubert  ens 
envia  una  pessa  perquè  els  Burckar  se  llue- 

xin  devant  d'aquests  nobles  senyors.  (Di- 
riginse  a  tots.)  Quina  cassera!  Remats  de 
porchs  senglars.  Sis  niuades  de  guineus. 
Llebres  tantes  quantes  volguém,  y  aquesta 
bestiota  extranya  qu'acaba  de  fer  complert 
el  quadro. 

Wit.  Desitjo  siga  aixís  com  tu  dius.  Y  per  recom- 
pensarte  de  ton  trevall  te  concedeixo  el  fa- 
vor de  que  sigas  tu  mateix  qui  donga  la 
senyal  de  marxa. 

Honeck.  {Acabant.)  Mercès  tantes... 

Wit.  (Als  presents.)  Senyors  a  cavall!  (Tots  van 
sortint,  menys  Honeck  y  Guarda  al  fons.) 

ESCENA  III 
HONECK,  REBOCK  y  GUARDA 

Honeck.  Guarda.  Ahont  es  en  Rebock? 

Rebock.  (Que  surt  pressipitat.)  Es  tot  a  punt. 

Honeck.  (Depressa.)  Molt  bé.  Conduheix  la  gossada 
per  la  esquerra  de  la  vall,  a  l'objecte  de 
qu'arribi  al  lloch  ahont  comensa  el  rastre, 
avans  de  qu'els  senyors  hi  sigan.  Els  cassa- 
dors  servents  destribueixels  devant  de  la 
caverna,  y  ben  escampats.  Una  vegada  ocu- 
pats tots  els  llochs,  dónes  amb  la  trompa 
el  tres  tochs  de  senyal  y  pots  enjegar  els 
gossos. 

Guarda.  Mestre  Honeck.  Els  caballers  esperan  vos- 
tre senyal.  (Se  senten  veus  a  fora  y  soroll 
de  caballs.) 

Honeck.  Esta  bé.  Vaig.  (Seguin  parlant  a  rien  Re- 
bock)... y  la  cosa  en  marxa,  m'esperes  a  la 
Roca  Plana  ahont  faré  cap. 

Rebock.  Ho  faré  com  dieu. 

Honeck.  Y  ara  que  tot  va  bé  anem.  No  fos  cas  que 
per  un  descuit  se  perdés  lo  que  de  tant  temps 
espero.  Dintre  d'una  hora  o  dues  se  veurant 
coses  notables.  (Desapareix  amb  en  Rebock.) 

Guarda.  (Mirant  per  la  finestra.)  jQue'n  fan  de  goig 
dalt  de  caball!. ..  Deu  no  us  descuidi.  (Se  sent 
el  toch  del  corn  que  dona  senyat  de  partida, 
crits  de  joya  y  el  pas  doblat  dels  caballs.) 

Mutació 

QUADRO  SEGÓN 

Part  de  bosch  dalt  d'un  cim 

ESCENA  IV 

HONECK,  qui  surt  per  ía  esquerra 

Cap  dupte  hi  ha  de  qu'en  Wittikab  es  el 
primer  cassador  de  l'Alsacia ,  puig  amb 
una  mirada  coneix  millor  que  tots  les  astú- 
cies de  la  cassera.  Lo  qu'em  sorprent  sont 
els  recursos  y  medis  de  qu'es  val  aquest 
dimontri  de  fera,  pera  sostreures  a  la  per- 
secució de  més  de  dues  hores  que  se  l'hi  fa. 
El  qu'els  gossos  hagin  deixat  desseguida  la 
caverna  de  les  Tres  Espigues  me  fa  sospi- 
tar que  la  fera  abandonà'l  lloch  la  nit  pas- 
sada. Oh!  y  amb  el  dalit  qu'els  gossos 
segueixen  el  rastre.  Semblan  mals  esperits. 
Mes...  y  si  aquesta  bèstia  no's  trobés  may 
No,  no  potser.  Juraria  de  que  no's  mou 
de  la  vora  del  bosch.  Tal  volta  per  des- 
cobrir l'enemich  a  major  distancia.  Y  's 
compren  amb  facilitat,  car  els  gossos  de 

minut  en  minut  entren  y  surten  de  l'ar- 
breda sens  ficarse  may  dintre'l  bosch. 
Ara  mateix  la  cassera's  troba  a  més  de  tres 
llegües  enllà  del  Losser  sense  haver  adelan- 
tat  un  pas.  Quina  calor!...  (S'assenta.)  Qua- 
si no  he  fet  res  y  ja  teniu  l'home  cansat.  Mes 
en  bona  hora  siga.  Al  menys  estich  satisfet 
(Se  sent  al  lluny  el  toch  d'un  corn.)  Cóm? 
La  cassa  torna  al  mateix  punt  de  partida? 
Aposto  que  sols  en  Wittikab  coneix  la  veri- 
table petjada.  Ah,  ja,  la  cassera  va  aseguirper 
aquí.  (Pausa.) 

ESCENA  V 
REBOCK  y  HONECK 

Rebock.  (Que  ve  corrent,  surt  per  la  part  oposada  a 
la  qu'es  troba  Honeck.)  Mestre  Honeckl 
Mestre  Honeck! 

Honeck.  (Tombantse  sens  deixar  son  lloch.)  Ah!  ets 
tú. 

Rebock.  Acabo  de  lligar  mon  caball  ací  baix  al  cos- 
tat del  vostre  Quina  fera  hem  fet  surtir  de 
sa  caverna  mestre  Honeckl  Quina  fera! 

Honeck.  Qu'hermós  espectacle  veurer  cassar  al  Com- 
te. No  es  veritat  Rebock?  Un,  fins  s'hi  sent 
orgullós. 

Rebock.  Es  cert  mestre  Honeck,  pero  'm  sembla 
que  avuy  no  podran  forsar  a  la  fera. 

Honeck.  Serà  demà  en  tot  cas.  (Mirant.)  Calleu. 
Te  ara  venen  per  aquest  costat.  Escolteu. 
(Se  sent  altre  cop  el  toch  del  corn  y  els  lla- 
druchs  dels  gossos.)  Mira  el  gos  Tobies,  el 
millor  nas  de  la  gossada,  seguit  de  més  de 
cent.  Y  que  compactes,  sembla  que  pugui 

taparlos  amb  la  mà.  (Estent  la  mà  devant 
dels  ulls,)  Entran  al  congost  de  l'Olia  de 
Ferro.  Ja  es  nostre  Rebock.  Mira,  els  gossos 
com  fletxes  se  fican  al  embut.  Ja  no'n  podrà 
sortir  d'allà  la  bestiota  malahida. 

Rebock.  Voldria  creures  mestre  Honeck,  mes  perdo- 
neume  si  vos  dich  que  la  bèstia  es  massa 
astuta  per  haverse  ficat  a  la  ratonera. 

Honeck.  Es  bèstia  que  no  coneix  encara  el  terrer. 

(Se  senten  crits,  tochs  de  corn  y  lladruchs  de 
gossos.)  Sents  la  lluita  ha  comensat.  Tenia 
o  no  tenia  rahó?  La  gossada  ataca  compacte 
y  la  fera  sembla  que's  resisteix.  Anem  al 
congost  de  l'Olla  de  Ferro,  veurem  millor  la 
lluita.  Desfés  els  lligats  dels  caballs.  Corre 
Rebock  vull  gosar  de  l'espectacle  (Surten.) 

Mutació 

QUADRO  TERCER 

La  mateixa  decoració  del  segon  acte  ornamentada  en  senyal  de 
festa.  Al  mitg  d'escena,  ample  taula  arranjada  per  servirse 
un  apat.  Ample  toldo  cobreix  part  del  pati.  Banderes,  estan- 
darts,  etz.  El  personal  vesteix  de  gala.  A  part  de  fora  se 
deixa  sentir  la  marxa  nupcial. 

EGENA  VI 

JACOB,  passejantse 

Malvinatje  les  festes  y  les  casseres,  tot 
sont  privacions.  Oh!,  y  aquesta  dóna 
qu'haviat  serà  senyora  del  Castell  y  que 
tal  volta  amb  son  orgull  ens  mirarà  amb 
despreci.,.  Estich  quasi  resolt  a  posarme 
al  servey  de  Joan   Paladí.   Si  no  fos 


44  WITTIKAB 


que  sont  tants  els  anys  que  serveixo  al  Gom- 
te,  poch  en  fora  mirat.  (Guaita  a  la  part 
de  fora.)  Bah,  els  cassadors  ja  tornen.  Van 
a  comensar  les  festes. 

ESCENA  VII 

JACOB,  HONEGK,  REBOGK,  WITTIKAB ,  ROTERICK, 
GOETZ,  Cassadors,  Soldats  y  servey  del  Comte,  Mon- 
ters  etz. 

Honeck.  (Qu^entra  per  la  porta  d'entrada  al  Castell, 
tot  esverat.)  Guarda!  El  pont  doble,  desse- 
guida  abaix! 

Rebock.  (Qu  entra  radera  Honeck.)  Mestre  Honeck, 
que  passa? 

Honeck.  Que  se  jo!  A  meitat  de  la  cassera  torna  el 
Comte.  No  ho  heu  vist? 

Roter.  (A  Jacob.)  Es  una  bestiota  tant  extranya 
com  jamay  s'hagi  vist. 

Jacob.    Vostres  ulls  l'han  vista? 

Roier.  L'hi  vista  de  lluny  quant  els  gossos  la  devo- 
raven. Dintre  poch  la  tindreu  aquí.  (De 
part  de  fora  se  sent  els  tochs  dels  corns. 
Cridòria  de  gossos,  et\.  Entren  cassadors 
amb  gossos,  servents,  soldats,  seguits  de 
Wittikab,  qu  entra  amb  el  cabell  desfet  y  el 
casch  tirat  enrera  y  quatre  monters  que 
porten  el  monstre  tapat.) 

Wit.  (Qui  ràpidament  fa  lloch  a  la  taula,  tirant 
plats,  copes,  entussiasmat  de  lo  que  fa.) 
Aquí!  Aquí  la  vull  monters!  (Als  presents.) 
Mereix  els  honors  de  ma  taula  més  que  tots 
vosaltres  caballers!  (Esglay  de  tots.  Els 
monters  posen  el  fenomen  demunt  la  taula.) 
Ja  es  nostra!  Prou  ha  costat  la  remalehída. 

(La  marxa  nupcial  se  deixa  de  sentir.)  Ho- 
neck  destapala,  que  tots  els  presents  exami- 
nen ma  cassera!  (Honeck  va  per  destaparia, 
yno  s'atreveix.  El  Comte  al  veurer  el  dubte 
de  Honeck  dona  estirada  al  drap  que  la  co- 
breix no  adonantsen  al  moment  del  monstre.) 
Mireusela!  {Se  posa  a  riurer ,  Tots  amb 
curiositat  enrotllen  la  taula.) 

Roter.  Qu'es  aixó.  Es  home  o  bèstia? 

Wit.  (Se  fa  pas  y  mira  esparverat  el  monstre 
quedant  un  llarch  moment  sense  paraula.) 
Cóm!...  Es?...  Es?...  (Duptant.)  Goetz!... 
{Grans  crits.)  Goetz!...  Ahont  ets?!...  Ahont 
ets  Goetz?!...  (Entre  la  multitut  què's  con- 
templa a  Wittikab  amb  sorpresa,  apareix 
Goet$.) 

Goetz.   Mon  senyor...  (S'agenolla.) 

Wit.      (Senyalant  son  fill.)  Es  ell?... 

Goetz.   Mon  amo... 

Wit.      Cóm,  no  vares  complir?!... 

Goetz.   No  eren  capasses  mes  forses. 

Wit.      Tú,  més  humanitari  que  son  pare?!  Tú'l 

perdonares.  Tú'l  volgueres  fer  viure,  son 

pare  no!... 
Goetz.   Feu  de  mí  lo  que  vulgueu. 
Wit.  Aixecat! 

Roter.  (Senyalant  el  monstre.)  Qu'es  Wittikab?! 

Wit.  (Plorant.)  Es  mon  fill!  Es  sanch  de  ma 
sanch!  L'últim  Burckar!  (Sorpresa  gene- 
ral.) M'avergonyia  d'ell  perque's  deya  qu'els 
Burckar  hevían  deixat  de  ésser  homes!... 
(Abrassant  a  son  fill.)  Fill!  Fill  meu!... 
No  No  ho  vull  que  moris!...  (Pujant  de- 
munt  un  tamboret  dirigint  els  brassos  al 
Cel  y  amb  tó  de  súplica.)  Rock,  Vinni- 
maro.  Vosaltres  mons  primogènits!...  Per- 

qué  no  veniu  a  despertarlo?...  Deixaréu  que 
s'acabi  vostra  raça?!...  (Als  presents  )  Ah 
si  pogués  acabar  amb  tots  vosaltres  per  ferlo 
reviure  un  sol  moment,  no  ploraria,  no!... 
(Pausa.)  Tot  es  finit!...  Tot  s'acabat!... 
Fugiu,  no  us  condemneu!...  (Tira  unes 
claus  a  terra  que  per  cullirles  en  prevé  una 
lluyta  entrenis  servents.)  Podeu  ara  repar- 
tirse  mes  riqueses.  Tot  quant  ma  rassa  ha 
recullit  durant  mil  anys,  tot  us  ho  dono. 
Torni  al  robo  tot  quant  del  robo  prevé. 
(Durant  aquesta  escena  tres  o  quatre  ser- 
vents hauran  estat  presents  amb  atxes  ence  - 
ses, ara,  al  dispersarse  un  d'ells  deixarà 
Vatxa  encesa  a  un  bra?  què's  troba  aprop 
de  la  porta  d'entrada.) 

ESCENA  VIII 
WITTIKAB,  ROTERIGK  y  HONECK 

Wrr.  Ja  no  sentireu  més  el  cant  de  guerra  dels 
llops  que  tanta  por  us  feya.  Els  homes 
son  uns  cobarts,  y  ells  ne  tenen  la  culpa  de 
tot  quant  els  ha  passat!...  Ens  varen  deixar 
fer  tot  quant  volguérem,  robar,  saquejar,  en 
comptes  d'aixecarse  tots  a  la  una  y  aixefar- 
nos  com  a  bèsties  feres!... 

Roter.  Menys  jo  Comte. 

Wit.  (Enérgich.)  Tu  igual  qu'els  altres.  Tots  vosal- 
tres haguera  volgut  ofegar  amb  mos  brassos, 
puig  com  a  Burckar  que  soch  aborreixo  als 
teus!  Si,  als  teus,  encara  que  un  jorn  hagués 
pensat  amblaRoterick!... Necessitava  de  vos- 
tre sancb,  volia  fills,  veritables  fills  y...  alla- 
vors  es  quant  rigué  a  ta  filla  y  digué  a  n'en 

Goetz  que  matés  a  n'aqueix...  (Senyalant  el 
monstre.)  Es  espantós  que  un  pare  disposi 
per  orgull  la  mort  de  son  fill!...  El  vell  de 
Landau  es  qui'n  te  la  culpa  de  tot...  Ell 
hem  malehí  per  sempre  mesl... 
Honeck.  ( Apart.)  Si,  es  veritat,  encar  veig  el  vell  com 
un  somni,  passar  per  mon  devant  arrosse- 
gant son  net  per  sostreurel  de  les  horrorosi- 
tats  del  foch,  y  deya — Burckar  sens  en- 
tranyes, demanaràs  fills  y  sols  monstres 
hauràs! — 

Wit.  (Com  si  sentís  sa  maladicció.)  Ments!... 
ments,  hauré  fills!...  (Abr  as  sant  son  fill,) 
Tu  pagares  el  crim  de  ton  pare  y  de  tota 
nostra  rassa  salvatgina!  Aixó  no  es  just!... 
No,  no  ho  es!...  Sols  nosaltres  els  verita- 
bles monstres  som  els  condemnats  a  la  ira 
de  Déu!... 

Roter.  [Desapareixent.)  M'has  enganyat. 

ESCENA  IX 
WITTIKÀB  y  HONECK 

Wit.      (Agafa  Vatxa  y  veyent  Honeck  diu.)  Qué 

fas  ací?  Digues  gos  de  presa!... 
Honeck.  Guardam  a  ton  costat. 
Wit.      No,  no  't  vull  mala  sang!  Fuig  com  la 

pesta!...  Vesten!... 
Honeck.  Wittikab,  els  demés  tots  t'han  abandonat. 

Sols  quedo  jo,  jo  qui  reconech  ton  propi 

fill  com  a  tu  mateix. 
Wit.      No  necessito  que  ningú'm  serveixi!... 

(Rebot  Vatxa  contra  la  porta  del  celler. 

Amb  suprem  es/ors.)  Acabi  d'un  cop  ma 

rassa  mil  voltes  malehida  per  Déu  y  per  el 

món  !  Acabin  els  Burckar  y  sa  morada  I 
(Uatxa  ha  pres  foch  al  castell.) 
Honeck.  Amb  Déu  benvolgudes  torres...  ja  no  us  tor- 
naré a  veurer  may  més,  ni  sentireu  el  toch 
del  corn  d'Honeck.  (Desapareix  entre'l 
foch.) 

ESCENA  X 

WITTIKA.B,  amb  tó  de  magestat 

Wit.  Plorin  ara  els  vents!...  Desbordis  la  torren- 
tada,  y  contin  de  segle  en  segle  aquesta 
trista  historia  totes  les  veus  del  cel  y  de  la 
terra...  y  quant  tots  els  orguens  de  natura's 
descadenin,  qu'allà  desde'l  fons  de  sa  barra- 
ca en  fosca  nit  digui  el  camperol. — Ara  atra- 
vessa  el  torrent  la  gran  cassera  del  Comte 
Selvatge.  Escolteu  el  ressò  de  les  trompes,  el 
trot  dels  caballs  els  Jladruchs  dels  gossos  bur- 
ckars  que  corren  sobre'l  rastre  d'Hasum. — 
(S'agenolla  al  peu  de  la  taula  y  agafa  la 
ma  dreta  de  son  fill  al  ensemps,  se  posa 
Valtre  ma  a  cau  d'orella  com  qui  escolta 
una  veu,  y  diu.)  Cóm?!...  Qui  ets?...  (S'ai- 
xeca ràpidament  y  dirigintse  al  fons  que 
sHncendia  diu.)  Esperit  infernal  que  desde 
l'Avernç  me  crides,  soch  ja  teu!...  Mí- 
ram!  Ei  baluart  ahont  tants  d'anys  han 
nihuat  els  corbs  que  assolaven  la  terra,  s'en- 
fonsa amb  mi!  La  inmensa  desferra  se  sub- 
mergirà dins  dels  llachs  eternament!  (Cau  a 
terra  mentrél  foch  es  general,  y  una  veu 
crida.) 

Una  veu.  (Allargant  les  parules)  Per  sempre,  per 

una  eternitat  malehit!...  [La  part  de  les 
habitacions  del  Comte  s'enruna  entre  Vin- 
cendi  y  fum  que  tapa  Vscena.) 

Mutació. 


QUADRO  QUART 

Serralada  en  una  ample  vall.  Al  fons  entre  la  cadena  d'altes 
montanyes  y  a  part  esquerra  se  destaca  el  Castell  dels  Com- 
tes Selvatges  incendiat,  que  poch  a  poch  se  va  perdent.  La 
lluna  's  deixa  entre-veure  per  els  núvols  rogenchsde  les  fla- 
mes. A  la  esquerra  un  camí  rocós,  que  passant  per  l'escena 
desapareix  al  fons  part  dreta.  A  dreta  y  agafant  quasi  mitja 
escena  la  masia  de  Mestre  FRANCESCH  HONECK,  en  època 
present  mirada  de  costat,  de  manera  qu  eal  frontís  hi  haurà 
una  finestra  que  dona  al  camí.  A  son  degut  temps  la  paret 
que  dona  a  la  part  del  públich  anirà  desapareixent  deixant 
veure  a  FRANCESCH  HONECK  y  TEODOR,  recolzats  a  la 
taula  tal  com  els  hem  deixat  al  final  del  primer  acte,  demos- 
trant aixís,  qu'el  primer  setroba  a  les  acaballes  de  la  narra- 
ció llegendària.  Al  costat  del  camí  part  esquerra  devant  de 
la  finestra  hi  ha  una  roca. 


ESCENA  XI 

Passen  per  el  camí  soldats  lluitant  y  corrent  al  fons.  A  poch 
surt  SAFERI  HONECK  per  el  fons  portan  bastó  y  ves  it 
amb  capa. 

Honeck.  Si  es  veritat  que  Vos  Déu  y  Senyor  jutjéu 
als  homes,  perquè  no  heu  enviat  més  prom- 
te  el  castich?  (Pausa.)  Que't  queda  ara  Ho- 
neck?... [Extenent  la  mà.)  Contempla  el 
lloen  ahont  tants  anys  has  passat,  ahont  has 
deixat  ta  plena  joventut,  ahont  els  teus 
avant-passats  han  viscut  per  espay  de  tants 
segles.  Qu'es  terrible  arrancar  del  cor 
humà  les  arrels  desde  tants  anys  enfonsa- 

des!...  Mira  el  Castell!...  Dintre  poques  ho- 
res ni  les  pedres  s'aguantaran.  En  Wittikab  ha 
volgut  fins  destruir  el  niu  dels  llops.  Ja  ni'l 
rastre  de  ta  grandesa  guardarà  el  temps... 
(Extenent  la  mà  en  direcció  al  Castell.)  Ma- 
ladacció  donares  amb  tes  últimes  paraules. 
Jo  dech  ser  qui  de  la  culpa  me'n  portaré'l 
càstich.  Mes,  amb  el  bé,  desfaré'l  mal  que 
un  jorn  pugui  fer.  (Queda  assentat  alaroca 
arrupit  y  envolcallat  amb  la  capa.  Uincen- 
di  ha  desaparescut,  quedant  Vescena  fosca 
de  manera  que  representi  Vallunyament  del 
segle  XIV.) 

ESCENA  XII 

FRANCESCH  HONECK  y  TEODOR,  qu'es  deixan  veure  tal 
com  hem  dit.  El  menjador  es  il-luminat. 

Honeck.  ...y  veusaqui  com  el  Comte  Wittikab  acaba 
amb  sa  nissaga.  Per  aixó  sempre  me  sen- 
tireu a  dir  que  Déu  es  just  y  castiga  tart  o 
d'hora.  Mon  avant-passat  s'esgarrià  com  els 
altres,  y  prometé  ser  bó,  y  crech  que  ho 
complí.  Y  ara  no  puch  de  menys  que  ensen- 
yarvos  la  roca  ahont  ell  contemplà  la  des- 
trucció d'aquella  raça.  (Obra  la  finestra  y 
li  ensenya  la  roca  ahont  s'assentat  en  Safe- 
ri.)  Veyeu,  era  asentat  en  aquella. 

Teodor.  La  veig... 

Honeck.  [Tancant  la  finestra.)  Fa  de  tot  lo  dit  cinch- 
cents  anys  y  encara  en  guardém  recort... 
No  per  aixó  ens  lliuràrem  del  càstich.  Cada 
any  pèl  temps  de  la  cassera  l'ànima  del  Burc- 
kar  s'en  porta  amb  ell  als  descendents  dels 
seus  servidors  agafantelshi  un  estat  de  ca- 

talepsia  qu'els  dura  el  temps  que  duraren 
les  festes  de  ses  esposalles.  Aixó  es  lo  qu'hem 
passà  en  ma  joventut,  y  aixó  es  lo  que  passa 
avuy  a  n'en  Lluiset.  El  Burckar  ha  vingut  la 
nit  passada  per  son  esperit  en  el  moment  en 
qu'els  gossos  bordaven  amb  més  desesper. 
Ahont  se  troven  ara?  Qui  pogués  dirho... 
Y,  ara,  quant  demà  aneu  a  visitar  les  runes 
del  que  un  jorn  fou  Castell  feudal,  recordéu- 
vos  de  l'historia  contada  y  reséu  per  l'ànima 
d'un  pare  que  son  orgull  el  portà  a  ésser 
butxí  de  son  fill. 
Teodor.  [Abrassantlo.)  Mercès  Honeck. 

